### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA EL

Udgifterne til tabt arbejdsfortjeneste er stigende. Enhedslisten mener, at det er vigtigt, at forældre med børn med handicap får den tilstrækkelige støtte i form af bl.a. tabt arbejdsfortjeneste, og også at der igangsættes forebyggende indsatser, der kan hjælpe børnene tidligere. Til at afhjælpe situationen foreslås følgende initiativer:

Forslag 1: Tidlig indsats til forældre, der er sygemeldte pga. barns funktionsnedsættelse

For at hjælpe sygemeldte borgere, der er uarbejdsdygtige som følge af barns funktionsnedsættelse, og hvor tilknytningen til arbejdspladsen er truet, foreslås en fælles tidlig og helhedsorienteret indsats mellem Børn, Familier og Fællesskaber (BFF) og Center for Job og Arbejdsfastholdelse (CJA).

Formålet med indsatsen er at sikre børn og forældres deltagelsesmuligheder på hhv. skole og dagtilbud og arbejdsmarkedet og i og derved nedbringe antallet af borgere, der modtager tabt arbejdsfortjeneste og afkorte deres periode på sygedagpenge.

Indsatsen vil have fokus på at hjælpe forælderen tidligt i sygedagpengeforløbet. Det betyder, at der vil blive etableret en tidlig kontakt mellem CJA og Henry Petersen, når en forælder får en aktiv sygedagpengesag. På baggrund af den tidlige kontakt mellem CJA og Henry Petersen, vil der blive indkaldt til et netværksmøde med relevante parter. Her vil der være fokus på drøftelse og afklaring af hvilke initiativer, der kan iværksættes for at styrke familiens handlekraft og den sygemeldte forælders deltagelsesmuligheder på arbejdsmarkedet.

Erfaringer viser, at tidlig kontakt til de sygemeldte og indsatser, der inddrager arbejdspladsen, fremmer jobfastholdelse – i denne indsats suppleres det med en tidlig indsats, hvor CJA i sammenspil med BFF sammen retter fokus på børn og forældres deltagelsesmuligheder i daginstitution/skole og på arbejdsmarkedet.

Forslag 2: Forsættelse og skalering af prøvehandling med tæt koordineret og helhedsorienteret indsats til børn med handicap og skolefravær

Der er afsluttet en prøvehandling på Langagerskolen, hvor formålet var at mindske skolefravær og tabt arbejdsfortjeneste samt øge børnenes trivsel. Indsatsen gik på et tættere samarbejde mellem familier med et barn tilknyttet Langagerskolen, som ikke er fuld tid i skole og de fag- personer, der er omkring familien.

I prøvehandlingen mødes familien og alle relevante fagpersoner ca. hver 6. uge, hvor fokus er at lytte til familien og sammen udarbejde en fælles plan for hele familien med udgangspunkt i familiens og barnets ønsker. Fagpersonerne opfordres til at være kreative.

Evalueringen af prøvehandlingen viser, at ved 5 gennemførte forløb er de fire børn kommet mere i skole og tabt arbejdsfortjeneste har kunnet reduceres og/eller er ophørt. I en af familierne sås kun en lille forandring. Det foreslås derfor at fortsætte og skalere prøvehandlingen.

Forslag 3: Etablering af afløsningstilbud til børn, der skaber overgang til skoletilbud

Det foreslås at etablere et afløsningskorps, der får en specialpædagogisk opgave med at hjælpe børn og unge, som ikke kan være i skoletilbud. Målet er at afløsningskorpset via støtte og aktiviteter i hverdagstimerne kan hjælpe børnene med at komme tilbage til et skoletilbud. Nogle af disse aktiviteter vil kunne holdes på skolen, så barnet langsomt vænner sig til at skul- le komme tilbage i et skoletilbud. [adresse] vil have et tæt samarbejde med skolerne og distrikterne i Børn, Familier og Fællesskaber om, hvordan der konkret skabes en vej til at børnene kan komme tilbage i skole og familien som helhed kan hjælpes.

[adresse] aktiviteter vil samtidig kunne muliggøre, at forældrene til disse børn kunne komme tilbage på arbejde. Således vil forslaget kunne bidrage til at flere børn og deres forældre får øget tilknytning til de udviklende fællesskaber på skoler og arbejdsmarkedet og samtidig nedbringe behovet for tabt arbejdsfortjeneste.

Forslag 4: Fagligt udviklingsspor om tidlig opsporing og hjælp til børn med skolefravær.

Det foreslås, at der afsættes midler til tidlig opsporing i et fagligt udviklingsspor, der skal rumme tiltag på det specialiserede område, der skal hjælpe børn med skolefravær tilbage til en mere normal hverdag med skole, trivsel, fællesskaber og deltagelsesmuligheder. Tiltaget inde- holder to spor:

1) at der udvikles et særligt forløbsprogram i BFF målrettet børn, der har forældre, som modtager tabt arbejdsfortjeneste eller er i risiko for at falde ud af fællesskaber i skole og på arbejdsmarkedet,

2) at det tidlige opsporingsarbejde sammen med Magistratsafdelingen for Børn og Unge (MBU) styrkes, så begyndende fravær ikke vokser til et omfang, hvor tabt arbejds- fortjeneste er nødvendig. Heri ligger en tidligere og hurtigere handling fra BFF i det alle- rede etablerede styrkede samarbejde med MBU som en del af relationel velfærd, samt i en endnu mere målrettet indsats for, at børn ikke falder ud af fællesskaber. Dette ved at børn og familier modtager mere støtte tidligere i forløbet.

Økonomiske konsekvenser og personaleændringer 2026-2029

Til forslag 1 vil der være behov for ansættelse af én sagsbehandler til Center for Job og Arbejdsfastholdelse og to sagsbehandlere til Familiecentret.

For at fortsætte og udvide prøvehandlingen (forslag 2), så er der behov for en opnormering på fem medarbejdere.

I forhold til etablering af forslag 3, så foreslås opnormering med ti medarbejdere til et afløsningskorps i Børn, Familier og Fællesskaber.

Som følge af forslag 4 forventes en stigning i antallet af børn og familier, der vil have brug for en indsats fra Børn, Familier og Fællesskaber samt en øget mødeaktivitet. Som konsekvens af dette vil der være behov for ansættelse af yderligere fire medarbejdere i Børn, Familier og Fællesskaber.

Alle fire forslag kan skaleres.